CELEX: C2005/132/59
Language: et
Date: 2005-05-28 00:00:00
Title: Kohtuasi T-134/05: Belgia Kuningriigi 26. märtsi 2005. aasta hagi Euroopa Ühenduste Komisjoni vastu

28.5.2005   
            
            
               ET
            
            
               Euroopa Liidu Teataja
            
            
               C 132/33
            
         Belgia Kuningriigi 26. märtsi 2005. aasta hagi Euroopa Ühenduste Komisjoni vastu
   (Kohtuasi T-134/05)
   (2005/C 132/59)
   Kohtumenetluse keel: prantsuse
   Belgia Kuningriik esitas 26. märtsil 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindajad on advokaadid Jean-Pierre Buyle ja Christophe Steyaert.
   Hageja palub esimese astme kohtul:
   
               —
            
            
               tühistada komisjoni 19. jaanuari 2005. aasta otsus osas, kus leitakse, et “vanad ESF võlanõuded” ei ole aegunud, ja vastavalt vajadusele osas, kus leitakse, et nendelt võlanõuetelt arvestatakse viiviseid, mis arvutatakse määruse nr 2342/2002/EÜ artikli 86 alusel;
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   Alates 1987. aastast kuni 1992. aastani palus komisjon hagejal hüvitada Euroopa Sotsiaalfondist (ESF) pärinevad teatud summad, mille komisjon oli kandnud otse erinevatele Belgia organisatsioonidele, kes tegutsesid vahendajatena, kuid mida viimatimainitud ei olnud kasutanud kooskõlas ESF käsitlevate õigusnormidega.
   Komisjon asus 2004. aastal hageja poolt vanade võlanõuete alusel võlgnetavaid summasid tasaarvestama hageja nõuetega komisjoni vastu. Pärast neid tasaarvestusi saatis hageja komisjonile mitmeid kirju, millele komisjon vastas vaidlustatud otsusega, tuues vastupidiselt hageja väitele välja, et vanad võlanõuded ei ole aegunud.
   Hageja väidab oma hagi toetuseks, et kõnealused võlanõuded on aegunud tulenevalt määruse nr 2988/95/EÜ artikli 3 lõikest 1 või teise võimalusena vastavalt Belgia õigusele, mida kohaldatakse antud juhul vastavalt määruse nr 2988/95/EÜ artikli 2 lõikele 4.
   Hageja vaidlustab samuti komisjonipoolse viiviste määramise. Hageja arvates kehtivad antud juhul erinormid, st määrused nr 1865/90/EMÜ ja nr 448/2001/EÜ, mis loovad erandi komisjoni poolt viiviste kohaldamise õigustamiseks välja toodud määruse nr 2342/200//EÜ artikli 86 suhtes. Hageja väidab, et need erinormid ei näe ette viiviste kohaldamist osas, mis puudutab enne 6. juulit 1990 kinnitatud ESF tegevust, ning järelikult ei saa komisjon antud nõuete puhul viiviseid nõuda.